పొపాయ్
పొపాయ్ అనే నావికుడు కామిక్ స్ట్రిప్స్‌లోనూ, ఆనిమేటెడ్ చిత్రాలలోనూ అంతే కాక అనేక టెలివిజన్ ప్రదర్శనలలోనూ కనపడే ఒక కాల్పనిక కథానాయకుడు. అతనిని సృష్టించినది, ఎల్జీ క్రిస్లర్ సెగర్, అతను మొదటిసారి 1929 జనవరి 17న కింగ్ ఫీచర్స్ అనే దినపత్రికలోని థింబుల్ థియేటర్" అనే కామిక్ స్ట్రిప్‌లో (కామిక్ స్ట్రిప్స్ = పత్రికలలో కనపడే కార్టూన్ కథలు) కనపడ్డాడు. పొపాయ్" ఇప్పుడు కార్టూన్ కథ యొక్క టైటిల్ కూడా అయ్యాడు.
పొపాయ్
ఆనిమేటెడ్ కథల సీరీస్ పుణ్యమా అని, పొపాయ్, కామిక్ కథల కంటే కూడా మరింత సంచలనం సృష్టించాడు. 1930వ దశాబ్దపు మధ్యలో, థియేటర్ యజమానుల ఎన్నికల ప్రకారం, పొపాయ్ మిక్కీ మౌస్ కంటే కూడా ఎక్కువ జనాదరణ పొందాడని ఋజువయ్యింది. 1935లో, పొపాయ్ జనాదరణలో మిక్కీ మౌస్‌ని మించగలిగాడు, పారమౌంట్ తన శనివారపు మాటినీ కార్యక్రమంలో భాగంగా "పొపాయ్ క్లబ్"ను మిక్కీ మౌస్ క్లబ్‌లకు పోటీగా స్ఫోన్సర్ చేసి, పొపాయ్ జనాదరణను పెంచింది. పొపాయ్ కార్టూన్లను, "లెట్ అజ్ సింగ్ విత్ పొపాయ్" అన్న పేరుతో ఉన్న సింగ్-ఎలాంగ్ స్పెషల్‌తో కలిపి, ప్రతివారపు సమావేశాలలో నిత్యకృత్యమైన భాగంగా చేసారు. 10 సెంట్ల సభ్యత్వ రుసుము తీసుకుని, క్లబ్ సభ్యులకు పొపాయ్ కాజూ ఇచ్చారు. క్లబ్బు యొక్క "పొపాయ్" లేదా "ఆలివ్ ఓయ్ల్"గా ఎన్నికవ్వడానికి, ఇంకా ఇతర బహుమతులు గెలుచుకోడానికి అది ఒక అవకాశం.